ΚΑΝΟΝΙΣΜΌΣ (ΕΚ) αριθ. 334/2007 ΤΗΣ ΕΠΙΤΡΟΠΉΣ της 28ης Μαρτίου 2007 με τον οποίο τροποποιείται ο κανονισμός (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου περί κοινών κανόνων στον τομέα της πολιτικής αεροπορίας και ίδρυσης ευρωπαϊκού οργανισμού ασφάλειας της αεροπορίας (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας (1), και ιδίως το άρθρο 6 παράγραφος 2, Εκτιμώντας τα ακόλουθα: (1) Το άρθρο 6 παράγραφος 1 του κανονισμού (ΕΚ) αριθ. 1592/2002 προβλέπει ότι τα προϊόντα, τα εξαρτήματα και ο εξοπλισμός πρέπει να πληρούν τις απαιτήσεις περιβαλλοντικής προστασίας του παραρτήματος 16 της σύμβασης του Σικάγου για τη Διεθνή Πολιτική Αεροπορία (εφεξής «σύμβαση του Σικάγου») που εκδόθηκε τον Μάρτιο του 2002 για τον τόμο I και τον Νοέμβριο του 1999 για τον τόμο II, πλην των προσαρτημάτων του. (2) Η σύμβαση του Σικάγου και τα παραρτήματά της τροποποιήθηκαν μετά την έκδοση του κανονισμού (ΕΚ) αριθ. 1592/2002. (3) Ως εκ τούτου, ο κανονισμός (ΕΚ) αριθ. 1592/2002 πρέπει να τροποποιηθεί σύμφωνα με τη διαδικασία που προβλέπεται στο άρθρο 54 παράγραφος 3 του ιδίου. (4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Οργανισμού Ασφάλειας της Αεροπορίας που συστάθηκε δυνάμει του άρθρου 54 του κανονισμού (ΕΚ) αριθ. 1592/2002, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η πρώτη παράγραφος του άρθρου 6 του κανονισμού (ΕΚ) αριθ. 1592/2002 αντικαθίσταται από το ακόλουθο κείμενο: «1. Τα προϊόντα, τα εξαρτήματα και ο εξοπλισμός πρέπει να πληρούν τις απαιτήσεις περιβαλλοντικής προστασίας που περιλαμβάνονται στην τροποποίηση 8 του τόμου I και στην τροποποίηση 5 του τόμου II του παραρτήματος 16 της σύμβασης του Σικάγου όπως ισχύει από τις 24 Νοεμβρίου 2005, πλην των προσαρτημάτων του παραρτήματος 16.». Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Μαρτίου 2007.

[Source: multi_eurlex | Tokens: 2112]